
_OSTERTRYKKERIET 


Fra  missionens  præsidentskab. 

„Kom  sabbatens  dag  i  hu,  at  du  holder  den  hellig.  Seks  dage 
skal  du  arbejde  og  gøre  al  din  gerning.  Men  den  syvende  dag 
er  sabbat  for  Herren  din  Gud;  da  skal  du  ingen  gerning  gøre, 
hverken  du  eller  din  søn  eller  din  datter,  din  svend  eller  din 
pige  eller  din  fremmede,  som  er  inden  dine  porte." 

Herre  har  plantet  guddommeligheden  i  os,  og  den  guddom- 
melige, udødelige  ånd  forlanger  at  blive  næret.  Vil  jordisk  føde 
kunne  opfylde  denne  hensigt?  Nej,  den  kan  kun  holde  dette 
legeme  i  live,  så  længe  ånden  bliver  i  det.  Guddommeligheden 
i  os  behøver  føde  fra  den  kilde,  hvoraf  den  er  udsprunget. 
Principperne  om  det  evige  liv,  om  Gud  og  guddommelighed  vil 
alene  kunne  nære  menneskets  udødelige  evner  og  give  sand 
tilfredsstillelse. 

Det  er  blevet  os  indskærpet,  at  vi  skal  mødes  ofte  og  deltage 
i  nadveren.  At  vi  gør  dette,  er  en  nødvendighed  for  vor  frelse 
ligesom  mange  andre  af  de  ordinancer  og  befalinger,  som  er 
blevet  os  givet,  for  at  mennesker  kan  blive  helliggjort,  at  Jesus 
kan  velsigne  dem  og  give  dem  sin  ånd,  lede  og  styre  dem,  så 
de  må  sikre  sig  et  evigt  liv.  Det  er  en  af  de  største  velsignel- 
ser, vi  kan  nyde,  at  komme  frem  for  Herren  og  frem  for  eng- 
lene og  frem  for  hinanden,  for  at  vidne  om,  at  vi  erindrer,  at 
vor  Herre  Jesus  Kristus  døde  for  os.  Dette  beviser,  at  vi  erin- 
drer vore  pagter,  at  vi  elsker  evangeliet,  og  at  vi  elsker  de  be- 
falinger, vi  har  fået  fra  vor  Fader  i  himlen. 

Sabbaten  bidrager  også  til  vort  fysiske  liv.  Seks  dage  er  til- 
ladt til  vort  arbejde,  og  på  den  syvende  kræver  legemet  foran- 
dring og  hvile.  Hvad  der  er  sandt  for  legemet,  er  også  sandt 
for  vort  sind  og  vor  ånd.  Den  trøst  og  fred,  som  vi  opnår  ved 
at  overholde  sabbaten,  hjælper  til  at  holde  os  raske,  på  sjæl  og 
på  legeme. 

Regelmæssig  deltagelse  i  Kirkens  møder  lægger  grundvolden 
til  et  godt  liv.  Uden  åndelig  føde  vil  ens  hus  være  bygget  på 
sand,  og  stormene  vil  skylle  det  bort.  Folk  synder,  folk  begår 
forbrydelser,  altsammen  fordi  de  er  uden  tro  og  uden  ledelse. 
Manden  og  kvinden  med  tro  og  forståelse  vil  ikke  —  kan  ikke 
—  gøre  noget  virkelig  forkert.  Den  sikreste  vej  til  at  blive  et 
oprigtigt  menneske  blandt  menneskene  er  at  komme  til  Kirken 
regelmæssigt  og  at  overholde  sabbaten  med  ydmyghed  og  vær- 
dighed og  åndelig  alvor. 

Kom  til  Kirken  hver  søndag  —  hver  søndag  —  52  uger  i 
løbet  af  et  år,  og  du  vil  kunne  møde  fremtiden  med  det  mod, 
du  har  fået  af  Herrens  inspiration. 

Missionspræsidentskabet. 

I  år  er  det  117  år,  siden  det  aktive  missionærarbejde,  som  Herrens 
nye  apostle  som  et  kvorum  udfører,  begyndte. 

Den  gang  skrev  John  Whitmer:  „De  Tolv  tog  afsked  med  deres 
familie  og  venner,  for  at  opfylde  deres  første  mission  under  deres 
kald,  idet  de  var  blevet  udvalgt  til  at  bringe  evangeliet  til  nationer- 
ne, også  til  jøderne,  da  de  havde  evangeliets  nøgler  at  lukke  op  med, 
og  derefter  kaldte  andre  til  at  forkynde  det  samme." 

Siden  den  tid  har  De  Tolv  virket  som  et  kvorum  ved  udførelsen 
af  deres  kald,  under  ledelse  af  Det  første  Præsidentskab. 

Ved  Kirkens  Generalkonference  i  april  1951  fik  de  sidste-dages 
hellige  endnu  et  bevis  på  den  magt,  som  hviler  på  De  Tolvs  Råd. 
Apostlene  som  et  kvorum  præsiderede  over  og  ledede  Generalkon- 
ferencen, og  ledede  reorganiseringen  af  Det  første  Præsidentskab, 
idet  de  indsatte  præsidenten  for  De  Tolv  som  præsident  for  Kirken, 
i  henhold  til  den  sædvanlige  skik. 

Det  er  ikke  nødvendigt,  at  rådgiverne  i  Det  første  Præsidentskab 
er  apostle,  og  der  har  været  nogle  tilfælde,  hvor  de  ikke  har  været 
det.  Af  temmelig  nye  tilfælde  kan  vi  nævne  biskop  C.  W.  Nibley, 
som  var  rådgiver  til  præsident  Heber  J.  Grant  i  Det  første  Præsi- 
dentskab, og  som  ikke  var  ordineret  som  apostel. 

Mange  mennesker  har  tænkt  over,  hvorledes  en  mand  bliver  præ- 
sident for  Kirken.  Spørgsmålet  har  rejst  sig,  hver  gang  der  sker  for- 
andring i  Præsidentskabet. 

Kun  apostlene  holder  alle  de  nøgler  og  den  magt  og  myndighed, 
som  blev  gengivet  til  profeten  Joseph  Smith.  Det  var  til  dem,  han 
gav  nøglerne,  da  han  blev  klar  over,  at  han  selv  ville  lide  martyrdø- 
den. Han  overgav  denne  magt  til  apostlene,  således  at  den  myndig- 
hed, der  var  blevet  givet  til  ham,  kunne  leve  videre  ned  gennem 
tiderne  og  gøre  Kirkens  handlinger  gyldige.  Det  ville  ikke  have 
været  til  nogen  nytte  for  Herren  at  have  gengivet  nøglerne  til  Tider- 
nes Fyldes  Uddeling,  blot  for  at  borttage  dem  igen,  når  profeten 
døde. 

Så  tidligt  som  den  27.  februar  1835  gjorde  profeten  det  bekendt, 
at  han  havde  i  sinde  at  give  apostlene  nøglerne  og  kræfterne,  og 
senere  gjorde  han  det.  Der  er  tilstrækkelige  vidnesbyrd,  der  viser, 
at  alle  de  nøgler  og  kræfter,  der  blev  givet  til  Joseph  Smith  af  hel- 
lige engle,  af  Joseph  Smith  blev  givet  til  De  Tolv  efterhånden. 

Den  27.  marts  1836  fik  profeten  Joseph  Smith  en  konference  i 
Kirken  til  at  opretholde  apostlene  som  profeter,  seere  og  åbenbarere 
og  specielle  vidner  for  alle  folkene,  idet  de  sammen  med  ham  holdt 
rigets  nøgler. 

Kirkens  historie  beretter,  at  profeten  „gav  dem  (apostlene)  al 
den  magt,  det  præstedømme  og  den  myndighed,  som  Gud  har  givet 
mig." 

84 

Vi  mødes  til  G.  U.  F.-stævnet  i  Aarhus  den  27.,  28.  og  29.  juni! 


Kirkens  præsident  må  holde  alle  denne  uddelings  nøgler  for  at 
kunne  lede  arbejdet  som  Kirkens  præsiderende  højpræst.  Alle  nøg- 
lerne blev  givet  til  apostlene.  Derfor  må  Kirkens  præsident  være 
apostel. 

Når  Det  første  Præsidentskab  som  et  kvorum  bliver  opløst  ved 
præsidentens  død,  overgår  ledelsen  af  Kirken  til  De  Tolvs  Råd.  Hvis 
rådgiverne  i  det  opløste  Første  Præsidentskab  er  apostle,  indtager 
de  deres  pladser  blandt  De  Tolv  i  henhold  til  deres  anciennitet 
ifølge  deres  ordination. 

Dette  skete  i  april  1951  ved  præsident  George  Albert  Smiths  død. 
Ældste  David  O.  McKay  af  De  Tolvs  Råd  indtog  sin  rangstilling  som 
den  ældste  i  anciennitet,  og  han  blev  præsident  for  rådet. 

Ældste  J.  Reuben  Clark  jr.  af  De  Tolvs  Råd  indtog  sin  plads  blandt 
De  Tolv,  nemlig  mellem  ældsterne  Joseph  F.  Merrill  og  Albert  E. 
Bowen. 

De  andre  apostle  indtog  deres  pladser  i  henhold  til  deres  ancien- 
nitet. Der  var  på  det  tidspunkt  14  mænd,  der  var  ordineret  som 
apostle. 

Den  måde,  hvorpå  disse  14  mænd  gjorde  deres  arbejde  under 
april-konferencen  1951,  var  en  stor  lektie  i  ledelsen  af  Kirken.  Al- 
ting var  i  orden.    Alting  gik,  som  det  skulle. 

Da  tidspunktet  var  inde,  reorganiserede  disse  mænd  —  de  eneste, 
som  havde  retten  og  myndigheden  til  at  gøre  det  —  Det  første  Præ- 
sidentskab. Den  mand,  der,  som  præsident  for  dette  præsiderende 
råd  af  Tolv,  i  virkeligheden  præsiderede  over  Kirken  i  kraft  af  sin 
anciennitet  blandt  apostlene,  blev  indsat  i  stillingen  som  præsident 
for  Kirken.  Han  valgte  derefter  to  rådgivere,  som  begge  allerede 
var  apostle,  og  de  indtog  deres  pladser  i  Det  første  Præsidentskabs 
Kvorum. 

Derefter  var  der  11  mænd  tilbage  i  De  Tolvs  Råd,  som  arbejdede 
sammen  som  et  kvorum.  En  tolvte  mand  er  blevet  valgt  senere  for 
at  udfylde  den  tomme  plads  og  bringe  rådet  op  på  dets  fulde  antal 
af  12. 

De  nuværende  apostle  (den  1.  januar  1952)  —  omfattende  med- 
lemmerne af  Det  første  Præsidentskab  og  De  Tolvs  Råd  —  har  føl- 
gende rang  efter  deres  anciennitet: 

Præsident  David  O.  McKay. 

Født  8.  september  1873  i  Huntsville,  Utah.  Ordineret  som  apostel 
9.  april  1906,  i  en  alder  af  32  år,  af  præsident  Joseph  F.  Smith  i  Salt 
Lake  City,  Utah.  Anden  rådgiver  til  præsident  Heber  J.  Grant  i  Det 
første  Præsidentskab  6.  Oktober  1934.  Opretholdt  som  anden  råd- 
giver til  præsident  George  Albert  Smith  21.  maj  1945.  Ordineret  som 
præsident  for  Kirken  af  præsident  Joseph  Fielding  Smith  og  alle 
apostlene  12.  april  1951. 

Præsident  David  O.  McKay. 

Præsident  Joseph  Fielding  Smith. 

Født  19.  juli   1876  i  Salt  Lake  City,  Utah.    Ordineret  som   apostel 

7.  april  1910,  i  en  alder  af  33  år,  af  præsident  Joseph  F.  Smith.  Ind- 
sat som  præsident  for  De  Tolv  Apostles  Råd  af  præsident  David  O. 
McKay  12.  april  1951. 

Præsident  Stephen  L.  Richards. 

Født  18.  juni  1879  i  Mendon,  Utah.  Ordineret  som  apostel  17.  ja- 
nuar 1917,  i  en  alder  af  37  år,  af  præsident  Joseph  F.  Smith.  Første 
rådgiver  til  præsident  David  O.  McKay  9.  april  1951. 

Ældste  John  A.  Widtsoe. 

Født  31.  januar  1872  på  øen  Troyen,  Norge.  Ordineret  som  apo- 
stel 17.  marts  1921,  i  en  alder  af  49  år,  af  præsident  Heber  J.  Grant. 

Ældste  Joseph  F.  Merrill. 

Født  24.   august   1868   i   Richmond,   Utah.    Ordineret    som    apostel 

8.  oktober  1931,  i  en  alder  af  63  år,  af  præsident  Heber  J.  Grant.  Som 
meddelt  i  sidste  nummer  af  Stjernen,  er  apostel  Merrill  afgået  ved 
døden  3.  februar  1952. 

Præs.  Joseph  Fielding  Smith. 


Præs.  Stephen  L.  Richards. 


Ældste  John  A.  Widtsoe. 


Ældste  Joseph  F.  Merrill. 


Præsident  J.  Reuben  Clark  jr. 

Født  1.  september  1871  i  Grantsville,  Utah.  Opretholdt  som  anden 
rådgiver  til  præsident  Heber  J.  Grant  i  Det  første  Præsidentskab 
(i.  april  1933.  Ordineret  som  apostel  11.  oktober  1934,  i  en  alder  af 
t)3  år,  af  præsident  Heber  J.  Grant,  og  forfremmet  til  første  rådgiver 
samme    dag.     Opretholdt     som    første   rådgiver    til   Præsident    George 

Præs.  J.  Reuben  Clark  jr. 


Ældste   Albert  E.   Bovven. 


Ældste  Harold  B.  Lee.  Ældste  Spencer  W.  Kimball. 

Albert  Smith  21.  maj   1945.    Opretholdt  som  anden   rådgiver  til  præ- 
sident David  O.  McKay  9.  april  1951. 

Ældste  Albert  E.  Bowen. 

Født  31.  oktober  1875  i  Henderson  Creek,  Oneida  County,  Idaho. 
Ordineret  som  apostel  8.  april  1937,  i  en  alder  af  61  år,  af  præsident 
Heber  J.  Grant. 


88 

Vi  mødes  til  G.  U.  F.-stævnet  i  Aarhus  den  27.,  28.  og  29.  juni! 


Ældste  Ezra  Taft  Benson. 


Ældste  Mark  E.  Petersen. 


Ældste  Matthew   Cowley. 


Ældste  Henry  D.  Moyle. 


Ældste  Harold  B.  Lee. 

Født  28.   marts   1899   i   Clifton,   Idaho.    Ordineret   som   apostel   10. 
april  1941,  i  en  alder  af  42  år,  af  præsident  Heber  J.  Grant. 

Ældste  Spencer  W.  Kimball. 

Født  28.  marts  1895  i  Salt  Lake  City,  Utah.    Ordineret  som  apostel 
7.  oktober  1943,  i  en  alder  af  48  år,  af  præsident  Heber  J.  Grant. 

Ældste  Delbert  L.  Stapley. 


Ældste  Marion  G.   Romney. 


Ældste  Ezra  Taft  Benson. 

Født  4.  august  1899  i  Whitney,  Idaho.  Ordineret  som  apostel  7. 
oktober  1943,  i  en  alder  af  44  år,  af  præsident  Heber  J.  Grant. 

Ældste  Mark  E.  Petersen. 

Født  7.  november  1900  i  Salt  Lake  City,  Utah.  Ordineret  som 
apostel  20.  april  1944,  i  en  alder  af  43  år,  af  præsident  Heber  J. 
Grant. 

Ældste  Matthew  Cowley. 

Født  2.  august  1897  i  Preston,  Idaho.  Ordineret  som  apostel  II. 
oktober  1945,  i  en  alder  af  48  år,  ar  præsident  George  Albert  Smith. 

Ældste  Henry  D.  Moyle. 

Født  22.  april  1889  'i  Salt  Lake  City,  Utah.  Ordineret  som  apostel 
10.  april  1947,  i  en  alder  af  58  år,  af  præsident  George  Albert  Smith. 

Ældste  Delbert  L.  Stapley. 

Født  11.  december  1896  i  Mesa,  Arizona.  Ordineret  som  apostel 
5.  oktober  1950,  i  en  alder  af  54  år,  af  præsident  George  Albert 
Smith. 

Ældste  Marion  G.  Romney. 

Født  19.  september  1897  i  Colonia  Juarez,  Mexico.  Ordineret  som 
apostel  6.  oktober  1951,  i  en  alder  af  54  år,  af  præsident  David  O. 
McKay. 

Livets  opstandelse. 

„Jeg  er  kommen,  for  at  de  skulle  have  liv  og  have  overflod". 
(Johs.  10:  10). 

To  store  religiøse  højtider  markerer  begyndelsen  og  slutningen  af 
Kristi  jordiske  liv.    Om  julen  fejrer  vi  vor  Herres  fødsel. 

Til  påske  mindes  vi  en  fuldbyrdelse.  Ved  Golgata  ser  vi  beviset 
på  det  gode  liv,  ikke  som  en  forjættelse,  men  som  en  fuldendelse. 
Men  påskemorgen  står  vi  på  tærskelen  til  en  ny  forjættelse.  „Jeg  er 
opstandelsen  og  livet:  den  som  tror  på  mig,  om  han  end  er  død, 
skal  han  dog  leve."  „Dette  er  mit  arbejde  og  min  ære  —  at  skabe 
menneskets  udødelighed  og  evigt  liv."  Dette  er  den  nye  forjættelse: 
Fødsel  kan  komme,  men  genfødsel  vil  stadig  fortsætte;  døden  kan 
komme,  men  den  kan  ikke  for  evigt  skille  legemet  og  ånden. 

Påskem  bringer  os  nær  til  to  vigtige  principper.  For  det  første 
åbnede  Jesus  vejen,  hvorved  vi  gennem  nåde  kan  undgå  den  evige 
adskillelse  mellem  legeme  og  ånd.  Gennem  nåde  er  vi  frelst  fra  den 
evige  døds  rædsler.  Når  vor  tur  kommer,  skal  vi  opstå  og  derved 
finde,  at  Forløseren  har  bygget  den  vej,  som  fører  til  udødelighed 
for  menneskets  sjæl.  Alle,  som  således  bryder  sig  om  at  undgå  den 
evige  adskillelse  af  legeme  og  sjæl,  kan  drage  fordel  af  denne  for- 
løsning, som  tilbydes  alle  som  en  gave  fra  Jesus  Kristus.  Kun  de, 
som  ikke  vil  —  fortabelsens  sønner  ■ — ■  kan  ikke  blive  frelst  fra  den 
evige  død. 

For  det  andet  lærte  Jesus  os  gennem  forskrifter  og  eksempel, 
hvorledes  vi  skal  leve.  Som  en  gylden  tråd,  der  løber  gennem  disse 
lærdomme,  er  den  tanke  at  blive  født  påny,  at  blive  som  små  børn, 
lærvillige  og  fattige  i  ånden.  Hver  dag  må  livet  genskabes  gennem 
tro  på  Jesus,  og  hver  dag  må  man  tilpasse  sig  gennem  omvendelse. 

Dåben  i  vand  symboliserer  Mesterens  død  og  opstandelse,  men 
den  er  også  en  ordinance  om  den  forjættelse,  at  livet  skal  leves  som 
en  serie  af  genfødsler,  en  lang  række  genskabelser  af  vort  gamle 
selv  til  et  mere  fuldkomment  nyt  selv  —  ikke  blot  en  enkelt  gen- 
fødsel ved  dåben,  men  en  række  genskabelser,  der  strækker  sig  gen- 
nem evighederne. 

Til  påske  erindrer  vi  derfor,  ikke  blot  vor  Herres  død  og  opstan- 
delse og  forløsningen  fra  graven,  men  også  selve  det  gode  livs 
proces,  selve  processen  tilbage  til  ophøjelsen.  Vi  er  måske  ikke  i 
stand  til  at  definere  eller  beskrive  nøjagtigt,  hvordan  forløsningen 
virker,  vi  er  måske  ikke  i  stand  til  at  uddrage  enkelthederne  i  op- 
standelsesprocessen,  men  vi  kender  selve  processen  i  det  gode  liv; 
vi  kan  få  øjeblikkelige  erfaringer  i  den  proces  at  blive  født  igen; 
vi  kan  søge  de  evige  værdier  i  livet;  vi  kan  søge  med  flid  efter  det 
nye  liv,  bygget  op  af  det  gamle;  vi  kan  gøre  os  værdige  til  den  udø- 
delighed, som  vi  skal  modtage  som  en  gave;  vi  kan  leve  et  liv,  som 
vil  gøre  os  fortjent  til  ophøjelsen  i  boligerne  i  vor  Faders  rige. 

Og  hvis  vi  søger  efter  det  gode  liv  gennem  tro  på  vor  Herre  Jesus 
Kristus,  gennem  omvendelse,  gennem  dåb  ved  neddyppelse  til  syn- 
dernes forladelse,  gennem  håndspålæggelse  for  den  Helligånds  gave 
og  gennem  alle  de  andre  principper  og  ordinanccr  i  evangeliet,  kan 
vi  være  sikre,  ikke  alene  på  opstandelsens  gave,  men  også  på  en  plads 
i  vor  Faders  rige  —  cm  plads,  mer  end  værdig  til  vor  tilstand  af 
fuldkommenhed.  Vor  frelse,  vor  ophøjelse  og  vor  udvælgelse  vil 
være  os  vis,  hvis  vi  lidlig  lærer  styrken  af  den  genfødsel,  der,  som 
Jesus  fremhæver,  er  den  virksomme  proces  i  selve  det  gode  liv,  hvis 
vi  lærer,  at  hensigten  med  det  gode  liv  er  uselvisk  tjeneste.  .Enhver 
kan  udføre  dette  gennem  lydighed  mod  principperne  og  ordinan- 
cerne  i  Jesu  Kristi  gengivne  evangelium. 

Lad  os  bede  for  livets  opstandelse  blandt  verdens  nationer.  I  disse 
tider,  hvor  hadet  så  let  udvikler  sig,  må  vi  holde  hovedet  klart  og 
hjertet  varmt.  Vi  må  have  tro  på  Jesus  og  tro,  at  han  sagde  en  evig 
sandhed,  da  han  sagde,  at  vi  skulle  elske  vore  fjender.  Had  og  vild 
styrke  vil  aldrig  triumfere  til  sidst,  Kærlighed  med  dets  åndelige 
magt  vil  skabe  alment  broderskab! 

Lad  os  altid  huske:  „Gud  tænker  på  hvert  folk,  hvilket  land  de 
end  er  i;  ja,  han  tæller  sit  folk,  og  hans  barmhjertighed  er  over  hele 
jorden." 

Carl  F.  Eyring. 

Redaktionelt. 

DE    SOV 

En  af  de  vidunderligste  lejligheder,  som  noget  dødeligt  menneske 
nogensinde  kunne  få,  kom  til  de  tre  disciple,  da  Jesus  indbød  dem 
til  at  ledsage  ham  til  Gethsemane  Have  kort  før  hans  korsfæstelse. 

Frelseren  vidste,  at  han  nærmede  sig  slutningen  på  sin  gerning, 
og  at  timen  var  nær,  da  han  måtte  påtage  sig  lidelsen  for  alle  men- 
neskers synder.    Han  trængte  til  samvær  med  sin  Fader. 

Skriften  antyder,  at  han  var  vant  til  at  trække  sig  tilbage  til  haven 
for  at  bede.  Disciplene  forstod  det.  Selv  Judas  kendte  stedet.  På 
dette  kritiske  tidspunkt  gik  Herren  igen  til  sit  tilflugtssted. 

Da  han  ønskede  at  have  sine  nærmeste  venner  med  sig  denne 
gang,  indbød  han  Peter,  Jakob  og  Johannes  til  at  gå  med  ind  i 
haven.  Da  han  stod  ansigt  til  ansigt  med  en  prøvelse,  som  fik  selv 
ham,  Herren,  til  at  skælve,  ønskede  han  at  have  sine  tre  nærmeste 
venner  med  sig.  Han  vidste  også,  at  forræderen  snart  ville  komme 
og  at  Judas  vidste,  hvor  han  skulle  finde  ham.  Derfor  bad  han  sine 
tre  elskede  disciple  om  at  sætte  sig  og  våge,  medens  han  gik  læn- 
gere ind  i  haven  for  at  bede. 

Lidet  vidste  disse  disciple,  hvad  der  skulle  ske.  Lidet  var  de  klare 
over,  skønt  det  var  blevet  fortalt  dem,  at  det  store  forsoningsoffer 
var  ved  at  begynde,  og  at  Jehova,  skaberen  af  himlen  og  jorden,  var 

ved  at  fuldføre  den  handling,  som  gjorde  evangeliet  til  en  frelsens 
magt,  en  handling,  som  var  planlagt  fra  tidernes  begyndelse. 

Har  der  ogensinde  været  en  time,  der  var  mere  vigtig?  Har  der 
nogensinde  været  en  time,  der  mer  fortjente  menneskers  og  engles 
opmærksomhed?    Forsoningen  skulle  til  at  begynde! 

„Bliv  her  og  våg  med  mig,"  var  hans  befaling  til  de  tre. 

Men  de  sov.  Medens  han  —  deres  elskede  Herre,  for  hvem  de  ville 
være  gået  i  døden,  som  de  sagde  ■ —  svedte  blod  af  hver  pore,  sov  de. 
Medens  en  engel  midt  under  hans  lidelse  betjente  ham,  sov  de.  Me- 
dens Judas  førte  forræderne  hen  til  haven  for  af  gribe  og  korsfæste 
deres  Herre,  sov  de.  De,  som  skulle  have  våget  under  denne  begi- 
venhed, som  rystede  verden,  og  som  Skaberen  selv  havde  bedt  om 
at  våge,  sov  nu.  Medens  de  kunne  have  været  en  trøst  for  deres 
Herre  i  hans  store  nød,  blev  de  en  prøvelse  for  ham  og  gjorde  hans 
sorg  større  —  fordi  de  sov.  De  forstod  ikke  deres  ansvar,  deres  høj- 
tidelige forpligtelse,  men  sov. 

Vi  moderne  mennesker  lever  på  en  anden  tid,  med  en  anden  lej- 
lighed. Der  er  andre  ledere  nu,  men  det  er  det  samme  arbejde,  det 
samme  evangelium,  med  den   samme  Frelser  ved   roret. 

Gennem  sine  nye  tjenere  kalder  Jesus  i  dag  på  menneskeheden  og 
særlig  på  sin  Kirkes  folk  til  at  udføre  et  stort  arbejde  for  ham. 
Hører  de  hans  kaldelse? 

Jesus  er  kommet  til  jorden  igen,  i  vore  dage.  Han  har  givet  be- 
falinger, i  vore  dage.  Han  har  talt  gennem  profeter  og  apostle,  i 
vore  dage.  Han  har  givet  os  et  arbejde  at  gøre,  i  vore  dage,  med  at 
forberede  hans  strålende  anden  genkomst. 

Er  vi  klare  over  denne  lejlighed?  Forstår  vi,  hvad  tiderne 
varsler?  Ved  vi,  hvilke  begivenheder  der  er  ved  vor  dørtærskel,  og 
hvilken  del  vi  må  tage  i  dem? 

I  beskrivelsen  af  disciplene  i  haven  siger  Skriften,  at  deres  „øjne 
var  betyngede".  Er  vore  egne  øjne  så  betyngede,  at  vi  ikke  kan  se, 
hvad  der  foregår  omkring  os?  Er  de  så  betyngede,  at  vi  ikke  ænser 
Herrens  nuværende  bøn  at  „våge  med  ham"?  Er  vore  øjne  så  be- 
tyngede, at  vi  ikke  i  Kirkens  ledere  ser  mænd,  som  Gud  har  oprejst 
for  at  lede  os  i  disse  kritiske  tider;  mænd,  som  er  vagtmænd  på 
Zions  tårne,  som  ser  fjenderne  langt  borte,  og  som  råber  deres  ad- 
varsler til  os?  Er  vi  faldet  så  dybt  i  søvn,  at  vi  hverken  hører  eller 
ser? 

Til  de  søvnige  disciple  i  haven  sagde  den  skuffede  Herre:  „Våg 
og  bed,  at  I  ikke  falder  i  fristelse." 

Er  hans  budskab  til  os  i  dag  anderledes? 

Fra  Deseret  Neivs. 

Velfærdsplanen  godkendt  i  den  vesttyske  mission. 

Af  ældste  G.  L.  Davey,  Frankfurt  o/M. 

„Velfærd sforsyninger  fra  Amerika  kommer!  Der  findes  store  for- 
syningscentrer  i  Hamburg,  Essen,  Frankfurt,  Niirnberg  og  Stuttgart, 
der  kan  hjælpe  os  med  vore  fornødenheder  og  hjælpe  med  til  at 
frelse  vore  børn  fra  at  dø  af  sult  eller  kulde  i  disse  hårde  år."  Såle- 
des lød  glædesråbene  i  de  frygtelige  efterkrigsår,  da  varerne  fra 
Zion  begyndte  at  ankomme. 

Velfærdsbevægelsen  i  Vesttyskland  har  undergået  en  vældig  for- 
andring siden  de  magre  år.  Medlemmerne  er  ikke  længere  afhængige 
af  velfærdsskibsladninger  fra  Amerika,  men  producerer  selv  varer 
gennem  programmet  her  i  Vesttyskland. 

Så  snart  det  var  gørligt,  blev  de  forskellige  grene  opmuntret  til  at 
begynde  en  eller  anden  slags  velfærdsprojekt  for  at  kunne  hjælpe 
med  til  at  lindre  nøden  blandt  deres  egne.  Skønt  denne  plan  blev 
indført  i  missionen  ior  kun  fire  år  siden,  har  medlemmer  i  enighed 
formået  at  skabe  havebrug,  grisehold,  kartoffelmarker,  har  kunnet 
reparere  sko  og  cykler,  samlet  frugt  og  påtaget  sig  andre  lignende 
projekter. 

Under  såvel  forårs-  som  efterårskonferencerne  i  1951  har  vel- 
færdsplanen været  hovedemnet. 

Under  forårs'konferencen  anstrengte  man  sig  for  at  overbevise 
hvert  enkelt  medlem  om  nødvendigheden  af  velfærdsplanen  og  at 
indpode  i  hvert  medlem  et  begejstret  ønske  om  at  påtage  sig  vel- 
færdsprojekter.  Hvert  grensforstanderskab  forelagde  praktiske  for- 
slag til  løsningen  af  følgende  fire  problemer:  Hvorledes  man  kan 
sikre, 

1)  at  hver  mand  i  grenen   er  fordelagtigt  beskæftiget, 

2)  at  hver  familie  har  føde  og  klæder  tilstrækkeligt  til   i  hvert 
fald  eet  års  forbrug, 

3)  at  der   fremskaffes    tilstrækkelige    forsyninger     til     at    hjælpe 
de  nødlidende  i  grenen, 

4)  at  der  træffes   foranstaltninger  til   en   retfærdig  fordeling   til 
de  trængende. 

Et  endeligt  program  blev  opstillet  for  at  hjælpe  med  til  løsningen 
af  disse  presserende  problemer.  De  samme  fire  punkter  blev  også 
diskuteret  i  et  almindeligt  præstedømsmøde,  hvor  hvert  enkelt  med- 
lem fik  lejlighed  til  at  fremkomme  med  sine  synspunkter.  Under 
ledelse  af  missionspræsident  Edwin  Q.  Cannon  blev  missions-  og 
distriktsfunktionærer  ansporet  til  at  understøtte  grens-  og  distrikts- 
projekterne. 

Ved  konferencerne  mødte  planerne  kun  meget  lille  modstand;  de 
fleste  medlemmer  indså  allerede  nødvendigheden  af  arbejdet.  At 
give  dem  nødvendige  oplysninger  og  at  hjælpe  dem  at  vælge  et  pas- 

sende  projekt  var  konferencens  hovedformål.  I  betragtning  af  de 
kolossale  økonomiske  forpligtelser  og  de  vanskeligheder,  som  de 
hellige  her  i  Tyskland  må  bære,  er  det  forbavsende,  at  der  har  kun- 
net være  fremgang.  En  stejl  vilje  og  en  stærk  overbevisning  hos 
medlemmerne  har  drevet  dem  frem  til  forbløffende  resultater  i  dette 
inspirerede  arbejde,  og  Herren  har  velsignet  dem  for  det. 


Redaktionelt. 

SDH-soldater,  som  skal  til  Korea,  tager  en  ny  metode  i 
brug  for  at  finde  mormon*kammerater. 

Tro  mod  den  tradition,  at  de  hellige  tiltrækker  de  hellige,  har 
SDH-soldater  en  måde,  hvorpå  de  kan  finde  deres  medbrødre  i 
hæren. 

Ældste  William  H.  Wright  jun.  fra  Fairmont  Ward  i  Salt  Lake 
City  fandt  fornylig  på  en  snild  måde  til  at  finde  andre  medlemmer 
af  Kirken  ombord  på  det  skib,  som  han  sejlede  til  Korea  med. 

Ældste  Wrights  hustru,  Marilyn  Foster  Wright,  fortæller  denne 
historie,  taget  fra  et  af  hans  breve:  „Bill  så  ud  over  skibet  for  at 
se,  om  han  kunne  finde  nogen,  han  kendte,  men  han  fandt  ingen. 
Han  var  temmelig  nedtrykt.  Han  tænkte,  at  der  måtte  være  nogen 
ombord  fra  et  eller  andet  sted  i  de  vestlige  stater,  og  derfor  skrev 
han  på  et  stykke  papir:  „Jeg  er  fra  Salt  Lake  City",  og  satte  det  fast 
på  sin  hue.  Inden  der  var  gået  10  minutter,  kom  to  unge  mænd  hen 
til  ham  og  spurgte,  om  han  var  mormon.  Han  sagde  ja,  og  de  sagde, 
at  de  var  fra  Idaho  og  tilhørte  Kirken". 

Ældste  Wright  og  hans  nye  kammerater  gik  så  til  skibets  øverste 
kapellan  og  bad  om  tilladelse  til  at  holde  Sidste  Dages  Hellige-guds- 
tjenester  og  bekendtgøre  dem,  så  andre  medlemmer  af  Kirken  kunne 
deltage. 

„Han  spurgte  mig,  om  jeg  havde  noget  bevis  på  min  myndighed 
i  Kirken,"  siger  ældste  Wright.  „Ja,"  sagde  jeg,  „man  skal  være 
ældste  for  at  blive  viet  i  Templet,  og  jeg  har  en  fotokopi  af  min 
vielsesattest."  Men  det  var  iikke  godt  nok,  så  huskede  jeg  på  min 
tempelanbefaling  fra  Hawaii  Templet,  som  bekræfter  mit  præste- 
dømme.   Den  var  god  nok." 

Kapellanen,  en  katolsk  præst,  fik  derefter  tilladelse  fra  skibets 
kaptajn  for  SDH-soldaterne  til  at  holde  gudstjeneste  om  søndagen 
kl.  3  om  eftermiddagen  i  skibets  bibliotek.  Han  forsynede  dem  også 
med  små  papbægre,  bakker  og  brød  og  et  bord  og  et  hvidt  klæde  til 
administreringen  af  nadveren.  En  notits  om  mødet  blev  offentlig- 
gjort i  skibets  avis,  og  bekendtgørelse  foretaget  på  skibets  sædvan- 
lige måde. 

Derefter  blev  mødet  afholdt,  og  ældste  Wright  skriver,  at  der  var 
25  tilstede,  deriblandt  14  ældster. 

Fortsat  artikel : 

MORMONEN 

Af  Marcus  Bach. 

En  sommermorgen  stod  jeg  i  den  velholdte  tempelgård,  og  da  jeg 
så  den  massive,  stærktbyggede  struktur,  vidste  jeg,  at  bygmestrene 
havde  tænkt  på  tid  og  evighed.  Dette  var  profetens  svar  til  hans 
fjender.  Her  satte  han  et  udfordrende  landemærke  imod  de  traditio- 
nelle religioner  og  selskaber  på  hans  tid.  Kirkerne  sagde,  han  var 
kættersk;  folket  sagde,  han  var  gal.  De  satte  dette  stempel  på  ham: 
„Bedrager,  svindler  og  Anti-Krist!"  Han  sagde:  „Vi  vil  bygge  flere 
templer."  De  organiserede  sig  imod  ham,  og  han  gav  dem  svar  på 
tiltale:    „Vi  vil  bygge  en  fuldkommen  by  for  Herren!" 

En  udvandring  startede  vestpå  til  Missouri.  Joseph  erklærede,  at  det 
var  blevet  åbenbaret  for  ham,  at  et  eller  andet  sted  i  hjertet  af  natio- 
nen ville  Gud  lede  dem  til  et  forjættet  land.  De  omvendte  voksede 
til  et  tusind,  to  tusind,  tre  tusind.  De  kom  fra  de  østlige  stater,  fra 
Canada  og  fra  England,  hvortil  frivillige  missionærer  var  rejst  med 
historien  om  den  gyldne  bog.  De  var  blevet  hvervet  fra  amerikanske 
gårde  og  landsbyer  af  den  profeti,  at  evangeliets  fylde  var  blevet  gen- 
givet. Dette  evangelium  spredte  sig  med  utrolig  hast  hele  vejen  til 
Missourifloden.  Mormonlejre  voksede  til  byer  i  Clay,  Davies  og  Jack- 
son sognene  i  Missouri. 

Den  høje,  kække,  bredskuldrede  pro- 
fet ledede  de  troende  pionerer.  Folk 
sagde,  at  hans  klare  blå  øjne  stadig  så 
syner,  og  at  hans  hjerte  havde  samkvem 
med  Guds  Søn.  De  kaldte  ham  en  ny 
Moses  og  en  Josva.  Hans  kampråb  løb 
gennem  diverse  kristne  sekter:  „Åben- 
baringens dag  er  ikke  forbi!"  Hans  ind- 
flydelse fejede  tværs  over  grænserne  og 
løb  hurtigere  end  det  evangelium,  de 
omrejsende  ryttere  bragte.  Når  folk 
fulgte  ham,  forlod  de  deres  gårde  og 
deres  familier  og  overgav  alt  deres  jor- 
diske godt  til  hjælp  for  hans  sag.  Hjem 
blev  opløst.  Landsbyer  blev  efterladt  i 
forvirring.  Livets  tempo  blev  sprængt. 
Det  var  en  genoplivelse  af  indvielse  og  kraft  uden  det  sædvanlige 
„Halleluja"  og  „Pris  Herren".  Der  var  ikke  noget  med  at  rulle  sig  i 
støvet  på  lejr-mødepladsen,  ingen  alterkaldelse,  ingen  fanatisk  stillen 
til  skue,  ingen  tale  om  helvede  og  søer  af  ild. 

De  „hellige"  blev  et  særligt  folk,  de  udvalgte,  og  de  gjorde  et  klart 
skel  mellem  sig  selv  og  den  „hedenske"  verden.  De  var  det  gengivne 
Israel.    Deres  udfordring  var  „Hvis  en  mand  er  mormon,  så  lad  ham 


Joseph  Smith. 

leve  et  mormonsk  liv."  Og  hvad  var  det?  Noget  mærkeligt  og  revolu- 
tionerende. For  første  gang  i  de  amerikanske  religioners  historie 
gennemtrængte  de  åndelige  forpligtelser  hele  menneskets  liv,  idet  de 
påbød,  hvad  han  skulle  spise,  hvad  han  skulle  drikke,  og  hvad  han 
kunne  vente  i  dette  liv  og  i  det  kommende  liv. 

„Dette  er  ikke  protestantisme!"  sagde  prædikanterne. 

„Dette  er  ikke  katolicisme!"  sagde  præsterne. 

De,  der  fulgte  profeten,  var  enige  i  dette.  For  dem  var  det  det  gen- 
givne evangelium.  Deres  kirke  var  Jesu  Kristi  Kirke  af  Sidste  Dages 
Hellige,  som  forberedte  folket  på  Herrens  andet  komme.  Det  var  en 
altfor  ophøjet  titel  for  masserne:  Mormonismen  var  det  øgenavn,  som 
blev  hængende. 

Navnene  på  mange  af  de  byer  i  Missouri,  som  blev  grundlagt  af  de 
første  hellige,  blev  også  hængende:  Smithville,  Paradise,  Far  West, 
Bethany,  Mi.  Moriah.  Da  jeg  rejste  igennem  dem,  mødte  jeg  mange 
nulevende  mormoner,  som  altid  var  villige  til  at  tale  om  deres  for- 
fædre. Der  var  nogle  få  „Jack-Mormons",  folk,  som  sympatiserede  med 
mormon-idealerne.  Der  var  folk,  som  ikke  kendte  og  ikke  bekymrede 
sig  om  romantiken  fra  fortiden.    Og  så  var  der  den  svære  mand. 

Jeg  traf  ham  ved  solnedgang  på  verandaen  i  Plattsburg  Hotel.  Han 
vippede  usikkert  i  en  ikke  altfor  solid  stol,  idet  han  hvilede  fødderne 
på  det  solide  rækværk.  Da  jeg  kom  derhen  en  lummer  sommeraften, 
sagde  han  gemytligt:  „Sid  ned,  min  søn,  og  få  lidt  frisk  luft!"  Jeg 
tog  en  stol  ved  siden  af  ham.  Hans  mere  end  to  hundrede  og  halvtres 
pund  ville  have  lukket  ethvert  vindpust  ude,  hvis  der  havde  været 
noget.  Han  var  kolossalt  fed  med  store  øren,  en  arret  og  kugleformet 
næse,  og  et  ansigt,  der  var  ildrødt  af  sol  og  vind.  Hans  åndedræt 
blev  reguleret  af  hans  miave,  der  hævede  og  sænkede  sig,  så  knap- 
perne i  hans  blå  skjorte  var  ved  at  rives  af.  Medens  han  trak  vejret 
hørligt  gennem  den  åbne  mund,  viftede  han  sig  med  en  avis.  Jeg 
bladede  gennem  en  mappe  med  mormon-tryksager.  Han  talte  om 
vejret  og  om  varmen,  men  kørte  rundt  med  mig,  indtil  han  blev  klar 
over  mit  ærinde. 

„Mormoner!"  udbrød  han  med  et  erindringens  grynt.  „To  af  disse 
fyre  kom  engang  til  mit  hjem  i  Joplin." 

„Lod  De  dem  komme  ind?" 

„Nej,  det  gjorde  jeg  ikke!"  Så  vendte  han  sig  mod  mig  med  et 
jovialt  spørgende  udtryk  i  sine  vandede  øjne.  „Synes  De,  jeg  skulle 
have  gjort  det?"  Han  svarede  sig  selv  med  en  stemme,  som  om  han 
holdt  en  tale.  „Det  skulle  jeg  ikke!  Jeg  har  en  religion.  Jeg  er  me- 
todist.  De  har  også  en  religion,  ikke?" 

„Ja,  selvfølgelig." 

„Der  ser  De,"  sagde  han;  så  løsnede  han  sin  flip  og  sit  slips. 

Da  jeg  var  bange  for,  at  vi  skulle  komme  bort  fra  mit  yndlings- 
emne, sagde  jeg:  „Det  er  fordi  jeg  har  en  religion,  at  jeg  gerne  vil 
finde  ud  af  andres  også." 

„Det  forstår  jeg  ikke,"  sagde  han. 

„Det  er  ligesom  en  mand,  der  har  en  bil,  han  er  glad  for,"  forkla- 
rede jeg.  „Det  gør  ham  også  interesseret  i  andre  biler.  Eller  måske 
er  det  vejene,  jeg  er  interesseret  i." 

„Ja,  men  mormonismen,"  indvendte  han.  „Det  er  en  god  vej  at 
blive  borte  fra." 

„Hvorfor  det?" 

„Hvorfor?"  gryntede  han.  „Fordi  de  er  bigamister,  er  de  ikke?  i 
hvert  fald  har  de  bigamist-ideer." 

Hans  stemme  var  barsk  og  godmodig.  Når  han  sagde  noget,  hjalp 
det  ham  til  at  glemme  heden. 

Jeg  æggede  ham  videre.    „Har  De  nogensinde  kendt  en  mormon?' 

„Det  kan  jeg  ikke  sige,  jeg  har,"  tilstod  ham.  „Men  man  behøver 
ikke  bide  i  et  råddent  æble  for  at  vide,  hvordan  det  smager." 

„Har  De  nogensinde  kendt  nogen,  som  har  kendt  en  mormon?" 

„Åh,  nej,"  drævede  han.  „De  kan  ikke  fange  en  gammel  ræv  som 
mig  på  den  måde.  Men  jeg  vil  fortælle  Dem,  hvad  jeg  sagde  til  de 
unge  fyre,  som  kom  til  mit  hjem.  Jeg  sagde  til  dem,  at  de  spildte 
deres  tid.  Kraftige  fyre  som  dem  gå  rundt  og  trække  i  klokkestren- 
gen!   Jeg  tror  ikke,  de  fik  bid  noget  sted  i  byen." 

„Man  skulle  tro,"  sagde  jeg,  „at  der  ville  være  en  bedre  måde  at 
få  budskabet  ud  til  folk  på  end  at  gå  fra  dør  til  dør.  Men  jeg  tæroker, 
det  er  godt  for  de  unge  mænd  selv,  når  de  træffer  folk,  og  lærer 
mennesker  som  Dem  at  kende." 

„Ja,"  regnede  han  skeptisk  ud.  „Jeg  tænker,  det  må  være  forbistret 
nedslående." 

„De  gør  det  for  deres  egen  regning,  ser  De,  disse  missionærer,  som 
drager  rundt  fra  hus  til  hus." 

„Hvad  mener  De  —  for  deres  egen  regning?" 

„De  betaler  selv  deres  udgifter." 

Den  svære  mand  så  mistænksomt  på  mig.  „Det  vil  jeg  nok  sige," 
sagde  han. 

„De  giver  et  par  år  af  deres  liv,"  forklarede  jeg,  „og  arbejder  i  mis- 
sionsmarken." 

Han  tænkte  lidt  over  dette.   Så  spurgte  han:    „Er  De  vis  på  det?" 

„Jeg  troede,  alle  vidste  det,"  sagde  jeg  og  foregav  at  være  forbavset. 
„Jeg  tænker,  De  heller  ikke  engang  ved,  at  mormoner  ikke  drikker 
kaffe?" 

Øjensynlig  kunne  han  godt  lide,  at  jeg  drillede  ham.  Det  tog  også 
hans  tanker  bort  fra  varmen.  „De  kunne  sælge  mig  en  hel  ladning 
varer,"  bemærkede  han.  „Nu  blander  jeg  mig  naturligvis  ikke  meget 
i  religion.    Religion  er  værre  end  politik." 

„De  fleste  mormoner  afslår  endda  at  drikke  te,"  fortsatte  jeg. 

„Det  er  tåbeligt." 

„Og  øl  og  vin  og  al  anden  spiritus." 

„Det  er  godt,"  sagde  den  svære  mand    i    en  pludselig  imødekom- 

raende  tone,  „der  er  jeg  enig  med  dem.  Jeg  har  ikke  rørt  en  dråbe 
i  fjorten  år.  Det  har  intet  med  religion  at  gøre,  tænk  på  det,  det  er 
almindelig  sund  fornuft.  Drikkeriet,  der  går  for  sig  nutildags,  er  en 
uting." 

„ og  de  ryger  ikke." 

„Nå,  en  god  cigar  kan  aldrig  skade  nogen.  Men  cigaretter  kan  godt 
blive  en  frygtelig  vane,  og  piberygning  er  hård  ved  tænderne." 

Under  hans  tale  havde  jeg  fundet  en  tryksag  i  min  mormonmappe 
og  rakte  den  nu  til  ham. 

„Hvad  er  det?"  spurgte  han. 

„Mormonernes  visdomsord." 

Han  holdt  det  ud  fra  sig  i  en  arms  længde  og  læste  højt  af  det, 
som  for  at  forsikre  sig  om,  at  hans  syn  stadig  var  godt  selv  i  det  svin- 
dende lys.  „En  vej  til  helbred,  lang  levetid  og  lykke".  Så  rakte  han 
det  tilbage.  „Når  et  menneske  når  min  alder,"  sagde  han  med  et  suk, 
som  var  en  tung  byrde,  „har  han  fastsat  sine  metoder.  Jeg  er  seks- 
ogtres.   Måske  vil  De  ikke  tro  det,  men  jeg  er  seksogtres." 

Da  jeg  ikke  havde  gjort  mine  til  at  tage  tryksagen  tilbage,  så  han 
på  den  igen.  Så  tog  han  sine  briller  på.  Han  læste  langsomt,  møj- 
sommeligt, medens  hans  tykke  læber  bevægede  sig  lydløst,  da  han 
interesseret  kom  til:  „Den  mådeholdne  brug  af  kød".  „Den  rigelige 
brug  af  frugt".  „Den  regelmæssige  brug  af  grønsager".  Da  han  kom 
til  „Afholdenhed  fra  alle  alkoholiske  drikke",  kommenterede  han: 
„Det  er  jeg  enig  med  dem  i.  Jeg  har  ikke  smagt  en  dråbe  i  fjorten 
år."  Men  det  var  de  statistiske  tal,  som  fik  ham  til  tankefuldt  at 
trække  brynene  sammen: 

Dødsfald  pr.  100.000  af  følgende  sygdomme: 

Seks  natio-  Sidste  Dages 

ner:  Hellige: 

Tuberkulose 79,5  7,4 

Kræft 137,5  48,3 

Sygdomme  i  nervesystemet 117,6  49,2 

Nyre-  og  dermed  beslægtede  sygdomme  ....     56,9  29,9 

(Fortsættes). 


Kirken  ude  omkring. 

I  december  1951  blev  det  hus  i  Nauvoo,  som  har  tilhørt  Erastus 
Snow,  der  var  medlem  af  De  Tolv  Apostles  Råd  fra  1848 — 1888,  købt 
af  Kirken.  I  sin  tid  blev  adkomsten  til  denne  ejendom  åbenbaret  for 
profeten  Joseph  Smith. 


Behjertede  drenge  og  piger  i  Primary-  og  søndagsskolealderen  har 
en  indsamling  i  gang  af  varme  beklædningsstykker,  som  skal  sendes 
til  børn  i  Korea. 

Den  sengeliggende  patient,  for  hvem  tiden  altid  falder  lang,  vil 
snart  blive  i  stand  til  at  læse  Mormons  Bog,  medens  han  ligger  på 
ryggen  i  sin  seng.  Ved  et  arrangemnt,  som  netop  er  blevet  i  stand 
med  „Projected  Books,  Inc.",  er  bogen  i  øjeblikket  ved  at  blive  filmel, 
og  kopier  af  filmen  vil  kunne  fås  til  brug  ved  specielle  læseappara- 
ter, der  nu  findes  på  hospitalerne  i  U.  S.  A.  En  særlig  projektør  ved 
siden  af  sengen  kaster  et  forstørret  billede  af  bogens  sider  op  på 
loftet,  som  på  den  måde  virker  som  et  filmslærred.  Siderne  vendes 
ved  en  simpel  anordning,  der  betjenes  ved  en  knap.  Læseren  kan 
selv  bestemme  den  fart,  han  ønsker  at  læse  med.  Dette  apparat  er 
beregnet  for  patienter,  for  hvem  almindelig  læsning  ikke  er' mulig. 


Regn,  oversvømmelser  eller  lange  afstande  kunne  ikke  forhindre 
omkring  300  medlemmer,  venner  og  missionærer  fra  at  overvære 
deres  anden  konference  i  Osaka,  Japan.  Mange  rejste  12  timer  hele 
natten  for  at  kunne  være  tilstede.  Demonstration  af  billedmateriale 
til  lektiearbejdet,  skuespil,  korsang  og  også  dans  var  en  del  af  begi- 
venheden. 


Hospitalet,  som  er  bygget  ved  hjælp  af  småpenge.  Det  smukke,  nye 
Primary  børnehospital  er  nu  færdigbygget  og  åbnede  sine  porte  man- 
dag den  28.  januar  1952. 


Cherie  Woodbury  fra  Central  States  missionen  bragte  23  af  sine 
skolekammerater  med  sig  til  deres  første  S.  D.  H.  søndagsskole.  An- 
ledningen var  et  fremstød  for  at  skaffe  flere  medlemmer  til  søndags- 
skolen. 


HVEM    ER    MORMONERNE? 

af  GORDON  B.  HINCKLEY 

som  blev  offentliggjort  i  Stjernen  1951,  er  nu  udkommet  i  bogform,  ind- 
bundet i  et  smukt  gråt  omslag.  Det  er  et  kort  studium  af  Jesu  Kristi  Kirke 
af  Sidste  Dages  Hellige  og  besvarer  følgende  vigtige  spørgsmål:  Hvem 
er  de?  Hvad  tror  de?  Hvad  er  deres  program?  Hvad  er  deres  organi- 
sation? Hvad  er  deres  historie?  —  Det  er  en  bog,  som  burde  findes  i 
enhver  sidste-dages  helligs  hjem. 

Prisen  er  kr.  3,00  i  Danmark,  50  cents  i  udlandet.  Kan  bestilles  på 
missionskontoret,  Priorvej  12,  Købehnavn,  og  betalingen  bedes  venligst 
indsendt  ved  bestillingen. 

Referater  fra  grenskonferencerne. 

København  12. — 13.  januar. 

Vi  indledte  konferencen  med  en  koncert  af  missionærkoret  lørdag 
den  12.  januar,  hvor  missionærerne  præsenterede  „Songs  of  the 
West".  Det  var  et  virkeligt  fint  program,  der  høstede  den  største 
anerkendelse  af  såvel  medlemmer  som  venner.    Tilstede  399. 

Søndag  indledtes  med  et  velfærdsmøde  kl.  8,30,  hvor  vi  fik  et  over- 
blik over  det  store  arbejde,  der  var  udført  til  fordel  for  velfærdsar- 
bejdet.   Tilstede  56. 

Kl.  10  fortsattes  med  søndagsskole,  hvor  vi  hørte  et  udmærket  pro- 
gram udført  af  både  Kirkens  ældre,  unge  og  børn.  Der  var  ialt  178 
tilstede. 

Kl.  17,30  afholdtes  grensfunktionærmøde,  hvor  72  af  grenens  funk- 
tionærer var  mødt  op  og  fik  friske  instruktioner  og  initiativer  til  at 
lede  grenen  frem  på  bedste  måde. 

Kl.  19  afholdtes  gudstjeneste  som  konferencens  sidste  og  bedste 
møde.  Vi  hørte  nogle  inspirerende  taler  af  grensforstander  Harry 
Petersen,  distriktspræsident  Alma  D.  Andersen  og  missionspræsident 
Edward  H.  Sørensen.  Imellem  talerne  sang  missionærkoret.  Til- 
stede 161. 

Det  var  slut  på  en  konference,  hvor  vi  virkelig  havde  „fået"  noget, 
og  hvor  Kirkens  venner  uden  tvivl  havde  fået  noget  at  tænke  over. 

E.  S.  J. 

Randers  19. — 20.  januar. 

Konferencen  indledtes  lørdag  aften  med  fremvisning  af  en  smuk 
farvefilm  fra  Amerika.   Tilstede  63. 

Søndag  kl.  8,30  afholdtes  præstedømsmøde,  hvor  forskellige  brødre 
talte  om  deres  pligter  som  diakon,  lærer,  præst  og  ældste.  Endvidere 
talte  missionspræsident  Edward  H.  Sørensen  og  søster  Minnie  B.  Sø- 
rensen.  Tilstede  21. 

Kl.  10  var  der  søndagsskole,  med  taler,  deklamation  og  sang  ved 
børnene,  hvorefter  distriktspræsident  Allyn  R.  Mahoney  kaldte  flere 
søskende  til  at  bære  deres  vidnesbyrd. 

Kl.  18  afholdtes  funktionærmøde,  hvor  de  ledende  indenfor  de  for- 
skellige organisationer  talte. 

Ved  aftenmødet  kl.  19  talte  grensforstander  Arne  Lassen,  distrikts- 
præsident  Allyn  R.  Mahoney  og  missionspræsident  Edward  H.  Sø- 
rensen. Imellem  talerne  hørte  vi  sang  af  grenens  kor  og  orgelduet 
ved  Betty  Sørensen  og  ældste  McCarey.   Tilstede  63. 

En  dejlig  konference  med  gode  opbyggende  taler,  og  hvor  den  gode 
ånd  beherskede  alle  møder.  A.  N. 

Aalborg  19. — 21.  januar. 

Konferencen  indledtes  lørdag  aften  med  en  koncert,  hvor  de  syn- 
gende missionærer  præsenterede  „Songs  of  the  West".    Tilstede  250. 
Søndag  afholdtes  der  følgende  møder:    Kl.  8,30  velfærdsmøde,  til- 

.stede  41,  kl.  10  søndagsskole,  tilstede  98.  Søndag  eftermiddag  var  der 
funktionærmødc,  ihvor  tiden  blev  overgivet  til  søskende,  som  takkede 
for  det  arbejde  og  det  ansvar,  som  var  dem  pålagt.  Derefter  talte 
grensforstander  Th.  Therkildsen  om  vor  pligt  i  Kirken,  hvorefter 
tiden  blev  overgivet  til  2.  rådgiver  i  missionspræsidentskabet,  præsi- 
dent William  M.  Hansen. 

Søndagens  sidste  møde  var  aftenmødet,  hvor  talerne  var  ældste 
Verner  Andersen,  distriktspræsident  Jay  C.  Mortensen  og  præsident 
William  M.  Hansen. 

Mandag  aften  afholdtes  en  fest,  tilrettelagt  af  Ungdomsforeningen. 
1  aftenens  løb  var  der  forskellig  underholdning,  bl.  a.  sang  af  mis- 
sionærkoret. C.  H.  B. 

Aarhus  2. — 3.  februar. 

Lørdag  aften  indledtes  konferencen  med  en  dejlig  koncert  af  det 
omrejsende  missionærkor.  De  ca.  250  tilstedeværende  roste  de  dyg- 
tige missionærer  for  deres  strålende  præstation. 

Søndagens  møder  begyndte  kl.  8,30  med  et  velfærdsmøde,  hvor  45 
af  præstedømmet  og  Kvindelig  hjælpeforening  var  tilstede.  De  inspi- 
rerende taler  angående  denne  vigtige  del  af  Kirkens  arbejde  blev  et 
rigt  udbytte  for  de  tilstedeværende. 

Kl.  10  afholdts  søndagsskole,  hvor  distriktspræsidenten  overra- 
skende kaldte  nogle  medlemmer  op  til  at  sige  nogle  ord  fra  taler- 
stolen.  Tilstede  104. 

Kl.  17,30  afholdtes  grensfunktionærmøde,  hvor  44  var  tilstede. 
Grenens  udvikling,  fremgang  og  planer  blev  diskuteret  af  de  forskel- 
lige bestyrelser,  og  man  fik  det  bestemte  indtryk,  at  grenens  funktio- 
nærer høster  glæde  af  deres  arbejde  for  Kirken. 

Kl.  19  afholdtes  det  sidste  og  —  som  mange  syntes  —  det  bedste 
af  konferencens  møder.  Aftenens  talere  var  grensforstander  Niels 
Petersen,  distriktspræsident  Allyn  R.  Mahoney  og  2.  rådgiver  i  mis- 
sionspræsidentskabet, præsident  William  M.  Hansen,  der  alle  bidrog 
til  en  uforglemmelig  aften.  Imellem  talerne  sang  missionærkoret  og 
grenens  eget  kor.    Tilstede  100. 

Herrens  ånd  dvælede  i  rigt  mål  over  alle  konferencens  møder,  og 
de  tilstedeværende  var  enige  om,  at  grenskonferencen  var  en  af  de 
bedste,  der  længe  har  været  afholdt.  F.  E.  L. 

Horsens  9. — 10.  februar. 

Konferencen  indledtes  lørdag  aften  med  en  underholdningsaften, 
hvor  der  blev  vist  nogle  smukke  farvefilm  fra  Amerika,  sunget  sange 
og  til  slut  serveret  forfriskninger.    Tilstede  33. 

Søndagens  møder  begyndte  med  et  velfærdsmøde  kl.  8,30.  Vi  hav- 
de i  dette  og  de  andre  af  søndagens  møder  den  glæde  at  have  mis- 
sionspræsident  Edward  H.  Sørensen  og  søster  Minnie  Sørensen  tilste- 
de, og  vi  fik  gode  instruktioner  fra  dem  og  distriktspræsident  Allyn 
R.  Mahoney  i  velfærdsmødet,  hvor  også  nogle  lokale  søskende  talte. 

Kl.  10  afholdtes  søndagsskole  med  54  tilstede.  Der  blev  givet  nogle 
korte  taler  fra  de  tre  klasser,  og  en  buket  blomster  blev  overrakt  til 
søster  Minnie  Sørensen.  Distriktspræsident  Mahoney  holdt  derefter 
en  tale,  hvorefter  han  kaldte  nogle  søskende  til  at  bære  deres  vidnes- 
byrd. 

Der  blev  også  givet  nogle  gode  instruktioner  i  grensmødet  kl.  17,30. 

Konferencen  sluttede  med  aftenmødet  kl.  19,  hvor  grensforstander 
K.  Johnsen,  distriktspræsident  Allyn  R.  Mahoney  og  missionspræsi- 
dent  Edward  H.  Sørensen  holdt  nogle  gode  opbyggende  taler. 

Konferencens  motto  var:  „Dersom  I  elsker  mig,  da  holder  mine 
befalinger".  E.  D.  J. 

Fredericia  10.  februar. 

Konferencen  indledtes  søndag  morgen  med  et  velfærdsmøde,  hvor 
medlemmer  af  præstedømmet  og  Kvindelig  hjælpeforening  diskute- 
rede angående  forbedring  af  velfærdsarbejdet  i  grenen.  Vi  hørte 
også  nogle  inspirerede  taler  og  fik  derigennem  mange  nye  impulser 
og  ideer  til  vort  fremtidige  arbejde. 

Kl.  10  mødtes  børn  og  voksne  til  søndagsskole,  hvor  vi  efter  nogle 
sange  af  børnene  hørte  taler  af  søskende  og  missionærer  over  emnet 
„Den  Herres  Herre  gør  intet  uden  at  profetere  til  sine  tjenere  og 
profeter." 

Kl.  14,30  afholdtes  funktionærmøde,  hvor  vi  hørte  to  gode  taler  om 
vore  pligter  som  funktionærer  i  Guds  sande  kirke.  Derefter  fik  vi 
en  meget  belærende  tale  af  præsident  William  M.  Hansen  om  Kirkens 
organisation. 

Sidste  møde  i  denne  konference  var  aftenmødet,  hvor  vi  hørte  tre 
strålende  og  af  Gud  inspirerede  taler  af  grensforstander  Johs.  Liljen- 
gren,  distriktspræsident  Allen  R.  Mickeisen  og  præsident  William 
M.  Hansen. 

Vi  kunne  føle,  at  Guds  ånd  havde  været  med  os  gennem  hele  denne 
dejlige  dag,  og  at  vi  har  fået  styrke  og  kraft  til  at  gøre  endnu  mere 
for  at  fremme  Guds  værk  her  på  jorden.  J.  W. 

Odense  9. — 11.  februar. 

Konferencen  indledtes  lørdag  aften  med  en  koncert  af  det  om- 
rejsende missionærkor.  Koncerten  blev  afholdt  i  „Den  nye  forsam- 
lingsbygning"  og  var  en  stor  oplevelse  for  alle  tilhørerne.  Tilstede 
ca.  300. 

Søndag  morgen  afholdtes  velfærdsmøde,  hvor  kommende  planer: 
Nyanskaffelser,  velfærdshave  m.  m.  blev  drøftet. 

Kl.  10  afholdtes  søndagsskole,  hvor  der  holdtes  en  række  taler  af 
både  børn  og  voksne,  afvekslende  med  sange  af  børnesangkoret  og 
oplæsninger.  Konferencens  emne  „Kærlighed  i  hjemmet"  var  lede- 
tråd for  alle  dagens  møder,  og  der  var  en  dejlig  ånd  tilstede. 

Kl.  11,50  var  der  funktionærmøde,  hvor  vi  hørte  en  række  oplysen- 
de taler  over  funktionærernes  arbejde. 

Aftengudstjenesten  kl.  19  havde  et  meget  smukt  forløb.  Talerne 
var  inspirerende  og  opbyggende,  og  vi  havde  den  glæde  at  høre  mis- 
sionærkoret synge  flere  sange.  Konferencens  møder  var  under  præ- 
sidium af  1.  rådgiver  i  missionspræsidentskabet,  Ejnar  Nielsen,  fra 
hvem  vi  hørte  mange  gode  ord  under  dagens  møder.  H.  R. 

Silkeborg  16. — 17.  februar. 

Konferencen  indledtes  med  en  filmsaften  om  lørdagen.  Der  vistes 
forskellige  film  fra  Amerika,  og  der  serveredes  forfriskninger,  og  de 
56  tilstedeværende  havde  en  god  aften. 

Søndag  kl.  10  indledtes  søndagsskolen  med  et  veludført  program 
med  deltagelse  fra  alle  klasser,  hvorefter  tiden  blev  overgivet  til  di- 
striktspræsident  Allyn  R.  Mahoney,  der  kaldte  på  forskellige  søsiken- 
de.   Der  var  50  tilstede. 

Kl.  11,30  holdtes  et  velfærdsmøde,  hvor  missionspræsident  Edward 
H.  Sørensen  og  søster  Minnie  B.  Sørensen  gav  instruktioner  angående 
velfærdsarbejdet,  og  hvor  der  blev  talt  af  repræsentanter  for  den 
lokale  velfærdskomité.    Tilstede  30. 

Kl.  17,30  afholdtes  funktionærmøde,  hvor  der  blev  givet  indtræn- 
gende og  oplysende  vejledninger  af  søster  Minnie  B.  Sørensen  og  di- 
striktspræsident  Allyn  R.  Mahoney.    Tilstede  24. 

Ved  aftenmødet  kl.  19  blev  der  talt  af  grensforstander  Aage  Peder- 
sen, distriktspræsident  Allyn  R.  Mahoney  og  missionspræsident  Ed- 
ward H.  Sørensen.  Imellem  talerne  var  der  sang  af  en  blandet  kvar- 
tet og  solosang  af  en  ven  af  Kirken.    Tilstede  46.  Aa.  P. 

Skive  16.— 17.  februar. 

Konferencen  åbnedes  lørdag  aften  med  en  lille  festlig  sammen- 
komst af  søskende  og  venner.  Der  blev  underholdt  med  film,  sang 
og  musik,  og  en  lokal  tryllekunstner  viste  nogle  af  sine  færdigheder. 
Alle  morede  sig  godt. 

Søndag  kl.  8,30  afholdtes  et  velfærdsmøde,  og  kl.  10  begyndte  søn- 
dagsskolen, hvor  børnene  gav  et  lille  program,  og  vi  hørte  tale,  sang 
og  musik.  Under  mødet  havde  de  fleste  tilstedeværende  søskende 
lejlighed  til  at  bære  deres  vidnesbyrd. 

Aftengudstjenesten  begyndte  kl.  19,30,  og  det  blev  en  vidunderlig 
oplevelse  at  høre  de  mange  dejlige  taler  og  vidnesbyrd.  Vi  havde  den 
glæde,  at  alle  møderne  overværedes  af  2.  rådgiver  i  missionspræsi- 
dentskabet, præsident  William  M.  Hansen. 

Tilstede  var  34  søskende  og  venner,  som  alle  var  enige  om,  at  det 
havde  været  en  dejlig  og  opbyggende  dag,  og  vi  er  taknemmelige 
over,  at  Gud  velsignede  os  så  rigt  med  sin  ånd  gennem  hele  konfe- 
rencen. B.  M. 

Løgstør  23. — 24.  februar. 

Konferencen  begyndte  lørdag  aften  med  en  lille  fest  under  ledelse 
af  ældste  Harold  Petersen.  Der  var  24  tilstede,  og  vi  havde  en  dejlig 
aften  med  underholdning  og  servering  af  kakao. 

Søndag  morgen  kl.  8,30  samledes  23  til  velfærdsmøde.  Søster  L. 
Andersen,  ældste  Harold  Petersen  og  missionspræsident  Edward  H. 
Sørensen  talte  om  velfærdsarbejdet.    Under  mødet  sang  Willy  Reuter. 

Kl.  10  begyndte  søndagsskolen,  ledet  af  ældste  Kay  Jensen,  der 
overgav  tiden  til  distriktspræsident  Jay  C.  Mortensen,  som  derefter 
kaldte  nogle  af  medlemmerne  op,  og  vi  hørte  nogle  dejlige  taler  over 
emnet  Mark.  10:  44.  Imellem  talerne  var  der  solosang  af  Konrad  Sahl. 
Tilstede  25. 

Kl.  19  afholdtes  konferencens  hovedmøde,  hvor  der  blev  holdt  tre 
dejlige  taler  af  ældste  Kay  Jensen,  distriktspræsident  Jay  C.  Morten- 
sen og  missionspræsident  Edward  H.  Sørensen.  Imellem  talerne  var 
der  sang  af  ældste  Kay  Jensen,  og  klaversolo  af  søster  Fischer,  Hobro. 
Det  var  en  meget  inspirerende  aften,  hvor  der  var  34  søskende  og 
venner  tilstede. 

Kolding  23. — 24.  februar. 

Konferencen  begyndte  med  en  fastelavnsfest  for  søndagsskolebør- 
nene lørdag  eftermiddag.  Vi  så  lysbilleder,  som  missionærerne  har 
taget  fra  forskellige  steder  i  Danmark.  Derefter  blev  der  serveret 
sodavand  og  boller,  og  så  legede  vi  en  del  sanglege,  og  til  slut  fik 
hver  af  børnene  et  faststelavnsris.  Tilstede  var  25,  som  alle  morede 
sig  dejligt. 

Søndagen  begyndte  med  søndagsskolen  kl.  10,  hvor  børnene  havde 
programmet.   Tilstede  var  35  søskende  og  venner. 

Kl.  19,30  afholdtes  gudstjeneste  med  gode  taler  og  vidunderlig  sang 
og  musik.   Der  var  mødt  33  søskende  og  venner. 

Bagefter  afholdtes  et  genealogisk  møde,  som  var  ledet  af  missionær, 
søster  Ellen  O'Brien.  Det  hjalp  os  meget  til  at  forstå  vigtigheden  af 
det  genealogiske  arbejde. 

Søndagsmøderne  overværedes  af  distriktspræsident  Allen  R.  Mi- 
ckeisen. 

Konferencen  var  slut,  men  vi  følte  alle,  at  Guds  ånd  havde  været 
tilstede.  G.  C.  W. 

Slagelse  24.  februar. 

Konferencen  begyndte  søndag  morgen  kl.  8,30  med  et  velfærds- 
møde.  Grensforstander  Howard  E.  Otteson  gav  en  oversigt  over,  hvad 
der  var  udført  i  grenen,  samt  en  forklaring  på  hvad  velfærdsplanen 
betyder.  Derefter  talte  præsident  William  M.  Hansen  og  tildelte  op- 
gaverne for  den  kommende  tid.    Tilstede  14. 

Ved  søndagsskolen  havde  vi  lejlighed  til  at  høre  fra  den  yngste 
klasse  med  sang  og  med  korte  forklaringer  over  bibelske  billeder. 
Derefter  gav  distriktspræsident  Alma  D.  Andersen  en  indholdsrig 
tale  over  emnet  „Af  deres  frugter  skal  I  kende  dem."    Tilstede  22. 

Kl.  17,30  afholdtes  funktionærmøde,  hvor  der  blev  aflagt  rappor- 
ter fra  de  forskellige  organisationer.  Desuden  talte  distriktspræsiden- 
ten  og  2  af  grenens  missionærer.    Tilstede  11. 

Ved  aftenmødet  kl.  19  talte  grensforstandcr  Howard  E.  Otteson, 
distriktspræsidcnt  Alma  D.  Andersen  og  præsident  William  M.  Han- 
sen. Det  var  alle  tre  inspirerede  og  opbyggende  taler,  der  blev 
påhørt  med  stor  interesse  af  de  tilstedeværende,  og  vi  gik  alle  derfra 
med  følelsen  af  at  hrve  modtaget  og  lært  meget  smukt  og  godt,  og 
med  taknemmelighed  overfor  vor  himmelske  Fader  for  en  dejlig  og 
lærerig  dag.    Tilstede  37.  G.  A. 


Kredslærernes  budskab 


Tolvte  trosartikel. 

Vi  tror,  at  vi  bør  være  konger,  præsidenter  og  øvrigheder  under- 
danige, samt  adlyde,  ære  og  opretholde  lovene. 

Denne  trosartikel  bygger  på  vor  tro  på,  at  regeringer  er  indstiftet 
og  opretholdt  af  Gud  for  at  ordne  menneskers  verdslige  forhold  til 
hinanden.  Læren  er  i  overensstemmelse  med  bibelske  lærdomme,  -  — 
læs  f.  eks.:  Titus  3:1,  —  Tim.  2:  1—3,  —  1.  Pet.  2:  13—17  og  Rom. 
13:1—7. 

I  apostlenes  dage  kunne  det  være  vanskeligt  nok  at  være  lydig  mod 
og  ære  den  romerske  besættelsesmagt,  —  men  de  ovennævnte  skrift- 
steder levner  ingen  tvivl,  de  kræver  lydighed. 

Også  nutidsåbenbaring  kræver  lydighed  mod  de  eksisterende  rege- 
ringer og  love.  —  Læs  Lære  og  Pagter  58:21 — 22,  —  98:  4 — 6  og 
hele  det  134.  kapitel. 

Selv  om  vi  finder  en  lov  eller  regering  uheldig,  skal  vi  alligevel 
være  lydige.  —  Ingen  har  ret  til  „at  være  sig  selv  en  lov"  og  kun  tage 
hensyn  til  de  love  han  eller  hun  synes  rigtige.  —  Er  der  noget,  der 
trænger  til  ændring  i  love  eller  regeringer,  må  det  ske  med  stemme- 
seddelen i  hånd,  ikke  med  sværdet.  — ■  Med  sværdet  er  endnu  aldrig 
vundet  en  virkelig  sejr,  'kun  gennem  overbevisning,  langmodighed, 
mildhed,  sagtmodighed  og  uskrømtet  kærlighed.  (Lære  og  Pagter 
121:  41—42). 

Ejnar  Nielsen. 


„Nyt  fra  hjælpeorganisationerne" 


Kvindelig  hjælpeforening. 

Søndag  den  2.  marts  var  aftenmødet  overgivet  til  Kvindelig  hjælpe- 
forening, og  overalt  i  missionen  blev  der  afholdt  nogle  vidunderlige 
møder,  hvor  unge  såvelsom  ældre  søstre  i  tale,  sang  og  musik  bidrog 
til  at  styrke  vort  vidnesbyrd  om  Kirken  og  dens  indflydelse  på  vort 
liv.    Emnet  for  mødet  var  det  samme    i    hele  missionen,    nemlig  føl- 

gende  udtalelse  af  præsident  David  O.  McKay:  „Bestandig  opdra- 
gelse, bestandig  årvågenhed,  kammeratskab  og  at  være  vore  børns 
vogtere  er  nødvendigt  for  at  holde  vore  hjem  uberørte,"  og  formålet 
var  at  få  medlemmerne  af  Kirken  til  at  føle  deres  ansvar  ved  at  op- 
bygge og  holde  et  sundt  familiesammenhold  vedlige  og  at  foreslå 
måder  til  at  gøre  dette. 

Der  blev  afholdt  taler  over  følgende  emner:  „Hvad  betyder  en 
moder  i  et  hjem?"  —  „Hvad  en  fader  betyder  i  et  hjem."  —  „Nød- 
vendigheden af  familiesammenhold."  - — ■  „Nødvendigheden  af  religiøs 
undervisning  i  hjemmet."  —  „Den  nytte  jeg  har  af  de  religiøse  lek- 
tier i  Kvindelig  hjælpeforening."  ■ —  Alle  talerne  påviste  den  betyd- 
ning,-det  har  at  vokse  op  i  et  godt  hjem,  og  hvor  vigtigt  det  er  at 
undervise  om  evangeliets  principper,  lige  fra  vore  børn  er  små,  og 
at  give  dem  det  rette  åndelige  grundlag  for  deres  videre  liv. 

Der  er  ingen  tvivl  om,  at  alle  søskende  og  ikke  mindst  alle  venner, 
som  overværede  mødet,  fik  et  stort  udbytte  af  det  og  fik  ny  inspira- 
tion og  styrke  til  at  overføre  de  lærdomme,  som  det  bragte  os,  i  deres 
daglige  liv. 

Vi  beder,  at  Herren  vil  velsigne  alle  søstre  i  den  danske  mission  og 
give  dem  styrke  og  kraft  til  at  skabe  for  deres  hjem,  deres  mænd  og 
deres  børn  den  åndelige  baggrund,  der  er  en  forudsætning  for  et 
harmonisk  familieliv. 

Kvindelig  hjælpeforenings  hovedbestyrelse. 

Primary. 

„Vort  arbejde  er  med  børnene". 

De  kræver  vor  særlige  omsorg;  de  kræver  vor  vejledning  og  hjælp, 
så  lad  os  dele  vort  liv  med  dem.  Lad  os  i  denne  måned  lære  vore 
børn:  „Du  skal  ikke  tage  Herrens  navn  forfængeligt".  Det  er  så  vig- 
tigt, at  vore  børn  lærer  at  kende  og  forstå  Herrens  befalinger.  Lad 
os  med  billeder  og  fortællinger  se,  om  vi  ikke  kan  gøre  et  indtryk 
på  børnene,  som  de  længe  vil  huske. 
Den  lyse  side. 

Skønt  alt  måske  kan  se  vanskeligt  ud,  skal  vi  altid  se  på  den  „lyse 
side"  af  livet.  Munterhed  kan  blive  en  vane,  og  vaner  hjælper  os  over 
de  vanskelige  ting.   Et  glad  hjerte  ser  de  gode  ting. 

En  dame  og  en  herre  stod  på  en  tømmerplads  ved  en  mudret,  ilde- 
lugtende flod. 

Damen  sagde:    „Mærk,  hvor  dejligt  fyrrebrædderne  lugter!" 

„Fyrrebrædderne!"  udbrød  herren.    „Lugt  den  mudrede  flod!" 

„Nej  tak!"  svarede  damen.  „Jeg  foretrækker  at  lugte  fyrrebræd- 
derne." 

Og  hun  havde  ret.  Hvis  hun  eller  vi  kan  anvende  dette  princip  i 
vort  liv,  vil  vi  have  et  glad  hjerte,  en  glad  stemme  og  et  glad  ansigt. 

Hermed  et  kort  referat  fra  Primary-bestyrelsen  i  Esbjerg  af  deres 
fastelavnsfest,  der  blev  afholdt  tirsdag  den  26.  februar: 

„Glade  mødte  børnene  op,  og  efter  sang  og  bøn  blev  der  slået  „Kat- 
ten af  tønden".  Der  blev  også  tid  til  sanglege.  Til  slut  serveredes 
der  kakao  og  boller  til  alle  deltagerne.  Tilfredse  og  mætte  forlod 
børnene  festen,  en  lille  oplevelse  rigere.    Tilstede  33". 

Vi  er  stolte  og  lykkelige  ved  at  høre,  at  Primary  i  Esbjerg  havde 
en  så  dejlig  fest!  Vi  opfordrer  alle  Primary-organisationerne  til  at 
sende  artikler  af  interesse  til  Stjernen.  Vi  er  glade  for  at  høre,  hvad 
De  laver! 

Primary  hovedbestyrelse. 

Søndagsskolen. 

Lige  så  sikkert  som,  at  Frelseren  blev  ophavsmanden  til  vor  evige 
frelse,  så  må  vi  gennem  samme  grad  af  lydighed  blive  skaberne  af 
vor  egen  ophøjelse.  Vi  fejrer  denne  påskehøjtid  med  kundskaben 
om,  at  vi  skal  komme  frem  i  opstandelsens  morgen.  Vi  ved  ligeledes, 
at  vi  skal  blive  dømt  i  overensstemmelse  med,  hvad  vi  har  foretaget 
os  i  kødet.  Vi  vil  ikke  blive  frelst  ved  nåde  alene.  Og  hvor  taknem- 
melige må  vi  være  mod  vor  Fader  i  himlen  for  gengivelsen  af  Jesu 
Kristi  evangelium,  som  har  lært  os  vigtigheden  af  lydighed  mod  hans 
vilje  og  hans  befalinger. 

De  sidste-dages  hellige  som  et  folk  er  mere  velsignet  end  alle  andre 
på  jorden,  fordi  vi  har  dette  evangelium,  som  tilbyder  os  så  store  vel- 
signelser. Det  er  vort  ansvar  som  søndagsskolefunktionærer  og 
lærere  at  prøve  på  at  indpode  Guds  sande  lærdomme  i  sindet  og 
hjertet  på  vore  børn,  vor  næste  og  vore  medmennesker! 

Søndagsskolens  hovedbestyrelse. 

Ungdomsforeningen. 

I  vor  ungdomsforening  har  vi  en  præsident,  to  rådgivere,  en  sekre- 
tær, en  sangleder,  en  organist  og  lærere.  Hver  enkelt  person  er  vig- 
tig for  at  få  hele  arbejdet  til  at  gå  gnidningsløst.  Den  ene  er  ikke 
mere  vigtig  end  den  anden,  og  uden  at  hver  eneste  trækker  sin  fulde 
del  af  læsset,  vil  der  blive  „huller  i  linien". 

Lad  os  arbejde  i  harmoni  og  kærlighed,  således  at  hver  eneste  ærer 
alle  andre  i  deres  kald,  lad  os  huske,  at  vort  arbejde  er  et  „gensidigt" 
arbejde.  Og  det  vigtigste  af  alt:  Vi  kan  ikke  udføre  arbejdet  med  vor 
egen  styrke  eller  klogskab;  det  er  Herrens  arbejde,  og  Han  er  altid 
ved  hånden  til  at  udføre  mere  end  sin  fulde  del,  hvis  vi  blot  vil  lade 
Ham  gøre  det. 

Det  gensidige  arbejde  vil  blive  velgjort,  hvis  vi  gør  vor  fulde  del 
og  giver  Herren  en  lejlighed  også.  Hans  ånd  vil  findes,  hvor  der  er 
harmoni  og  kærlighed,  og  hvor  loyale  og  alvorlige  arbejdere  virker 
i  enighed  sammen. 

Arbejd  sammen  som  een,  når  De  udarbejder  Deres  årlige  kalender, 
og  følg  kalenderen  så  nøje  som  muligt  med  hensyn  til  klasse-aktivi- 
teter og,  forprogrammer  —  arbejdende  som  en  gruppe. 

Følg  nøje  klasselektierne  og  "kom  ikke  bagefter.  —  Anden  del  af 
Mia  Maid,  M.-Mænd  og  Gleaner  samt  Seniorklassens  lektier  er  nu  fær- 
dige. Se  efter  på  kalenderen  og  vær  sikker  på,  at  De  ikke  er  bagud. 
Alle  tre  lektiehefter  koster  1,50  pr.  stk. 

Vi  opfordrer  Dem  indtrængende  til  at  indsende  Deres  to  måned- 
lige rapporter  i  rette  tid. 

Husk:  Arbejd  i  harmoni  og  kærlighed,  således  at  hver  eneste  ærer 
alle  andre  i  deres  kald;  lad  os  huske,  at  vort  arbejde  er  et  gensidigt 
arbejde. 

Ungdomsforeningens  hovedbestyrelse. 


Genealogisk  forening. 

Præsident  Penrose  holdt  en  tale  i  Tabernaklet  i  september  1912, 
og  deri  berører  han  det  syn,  som  står  omtalt  i  det  110  kap.  i  Pagtens 
Bog,  og  som  læserne  bedes  læse  omhyggeligt.  Han  omtaler,  hvorledes 
flere  af  de  gamle  profeter  og  hellige  mænd  viser  sig  for  profeten 
Joseph  Smith  og  Oliver  Cowdery,  medens  de  sad  på  forhøjningen  for 
det  melchisedekske  præstedømme  i  Templet  i  Kirtland,  og  han  for- 
tæller også,  hvorledes  Elias,  profeten,  viste  sig  for  dem  og  overgav  i 
deres  hænder  denne  husholdnings  nøgler,  at  de  skulle  vide,  at  den 
store  og  forfærdelige  dag  var  for  døren. 

Hvad  var  det  for  nøgler  profeten  fik  overgivet?  Det  er  de  ordi- 
nancer,  som  Herren  har  åbenbaret,  hvorved  de  levende  kunne 
handle  for  de  døde.  Noget  ganske  nyt  i  denne  uddeling.  Noget,  som 
var  i  fuldstændig  modstrid  med  de  tanker  og  meninger,  som  gjorde 
sig  gældende  i  hele  den  kristne  verden.  Intet  religionsparti,  ingen 
sekt  eller  kirke  i  hele  kristenheden  forstod  dengang  noget  om  arbejde 
for  de  døde.  Den  almindeligt  antagne  lære  var,  at  når  folk  døde,  var 
der  ikke  længere  nogen  mulighed  for  dem  til  at  opnå  frelse.  Dersom 
de  døde  uden  at  have  fattet  tro  på  Jesus  Kristus,  var  der  ingen  hjælp 
for  dem,  de  var  uigenkaldeligt  og  redningsløst  fortabte. 

Alle  de  hedenske  nationer,  som  aldrig  havde  haft  lejlighed  til  at 
lære  evangeliet  at  kende  og  ikke  engang  havde  hørt  hans  navn,  blev 
ifølge  denne  lære  dømte  til  evig  fortabelse,  uden  nogen  redning, 
uden  nogen  hjælp,  eller  uden  at  nogen  forløsning  kunne  komme  til 
dem  gennem  evighedernes  evighed.  Og  hvorfor?  Fordi  de  ikke 
troede  på  Kristus.  Men  de  kunne  jo  ikke  tro  på  ham,  eftersom  de 
aldrig  havde  hørt  om  ham.  Ikke  desto  mindre  lærte  de  kristne  kirker 
denne  falske  lære.  Dersom  folk  døde  i  et  kristent  land,  uden  at  have 
fået  „fred  med  Gud"  på  den  måde,  som  de  kristne  sekter  anså  for 
den  rette,  da  var  de  evigt  fortabte. 

En  særdeles  mærkelig  omstændighed  er  det,  at  de  i  forbindelse 
med  dette  lærte  følgende  højst  urimelige  lærdom:  Et  menneske 
kunne  være  nok  så  ugudelig,  men  dersom  han,  før  han  døde,  be- 
kendte sig  til  at  tro  på  Kristus,  da  ville  han  opnå  herlighed  hos  Gud. 

En  god  mand  derimod,  en  mand,  som  var  retskaffen,  og  som  var  en 
god  borger  i  sit  Land,  og  som  kun  gjorde,  hvad  han  anså  for  at  være 
ret,  men  ikke  havde  tro  på  Forløseren  og  døde  uden  denne  tro,  han 
gik  lige  til  helvede,  thi  man  lærte  jo,  at  der  ingen  omvendelse  var 
i  gravene,  ingen  tilgivelse  efter  døden,  og  derfor  heller  ingen  frelse 
for  de  døde.  „Som  døden  forlader  os,  vil  dommen  finde  os".  Ordets 
forkyndere  troede  ikke,  at  nogen  kunne  få  noget  at  vide  om  Kristus 
efter  døden.  Nogle  af  dem  lærte  endog,  at  små  børn,  som  døde  uden 
at  være  døbte,  ville  gå  til  det  evige  helvede  ligesom  de  voksne. 

Således  var  forholdet  indenfor  den  kristne  verden,  da  profeten  fik 
overgivet  nøglerne.  —  Men  står  det  stort  landeriedes  til  i  dag?  Prøv 
at  tale  til  fremmede  mennesker  om  vort  sjælefrelsende  arbejde,  og 
De  vil  få  at  se,  at  på  dette  punikt  er  der  ikke  sket  nogen  fremgang. 
Vi  må  derfor  dobbelt  forstå,  hvilken  stor  opgave,  der  påhviler  os 
med  at  lære  vore  medmennesker,  at  Guds  retfærdighed  også  skal  ske 
fyldest  for  de  dødes  vedkommende,  der  gik  bort  uden  at  have  haft 
lejlighed  til  at  høre  evangeliet,  eller  ikke  forstod  betydningen  af  det, 
de  hørte  i  levende  live. 

Må  1952  blive  et  genealogisk  år  for  den  danske  mission.  Lad  intet 
arbejde  ligge  ugjort,  som  kan  være  med  til  at  skaffe  frelse  til  sjæle, 
der  hungrer  efter  at  høre,  tro  og  omvende  sig. 

Genealogisk  forenings  hovedbestyrelse. 


Fra  missionsmarken 


Fredericia:  Den  23.  november  1951  afholdt  Kvindelig  hjælpefor- 
ening og  præstedømmet  i  Fredricia  gren  en  stor  og  smuk  bazar  med 
forudgående  underholdning.  Programmet  var  sang-  og  musiknumre, 
udført  af  søskende  og  missionærer  her  i  grenen  samt  af  søskende  og 
missionærer  i  vore  nabobyer,  som  var  så  venlige  at  støtte  os  denne 
aften.  Der  var  forskellige  boder,  som  pilekast  m.  fl.,  og  søstrene 
havde  forarbejdet  meget  fine  håndarbejder,  som  blev  solgt.  Også 
nogle  cyklekurve,  som  medlemmer  af  præstedømmet  havde  lavet,  fik 
stor  afsætning.  Kvindelig  hjælpeforening  solgte  lækre  stykker  smør- 
rebrød og  kager  samt  amerikanske  lækkerier.  Uventet  kom  mis- 
sionspræsident  Edward  H.  Sørensen  og  søster  Minnie  Sørensen  til 
bazaren,  og  det  bidrog  yderligere  til  at  kaste  glans  over  den. 

Vi  følte,  at  Guds  ånd  var  hos  os  denne  aften  og  hjalp  os,  som  Han 
altid  gør,  når  vi  trænger  til  Ham. 

Der  var  ialt  121  tilstede,  og  der  kom  et  smukt  beløb  ind. 

Den  12.  januar  afholdt  Fredericia  gren  for  første  gang  en  fælles- 
spisning for  vore  medlemmer  i  vort  mødelokale. 

Hvert  medlem  bragte  sin  egen  varme  mad  med,  og  så  byttede  vi  en 

del  med  hinanden.  Derefter  var  der  underholdning,  som  udelukkende 
bestod  af  overraskelser,  idet  hver  deltager  selv  bestemte,  hvad  han 
eller  hun  ville  give  til  bedste.  Det  var  en  dejlig  fest,  og  vi  blev  enige 
om,  at  den  art  fester  skal  vi  have  flere  af.   Der  var  22  tilstede. 

Som  altid  følte  vi  også  denne  gang  Guds  Ånd  iblandt  os. 

Lad  os  derfor  altid  være  vor  himmelske  Fader  taknemmelige  for 
de  gaver  og  den  inspiration,  Han  giver  os.  J.  W. 


Aarhus:  7ed  vort  møde  søndag  den  24.  februar  blev  ældste  Niels 
Petersen  afløst  som  grensforstander,  og  ældste  Stant  Johnson  indsat 
i  stedet. 

Medlemmer  og  venner  ønsker  at  sige  broder  og  søster  Petersen 
hjertelig  tak  for  det  store  arbejde,  de  har  udført  i  grenen,  og  vi 
håber,  at  Herren  vil  velsigne  dem  i  deres  nye  arbejde  i  Esbjerg.  Vi 
ønsker  ligeledes  at  byde  vor  nye  grensforstander  velkommen,  og  vi 
ved,  at  ved  Herrens  hjælp  og  medlemmernes  og  vennernes  fulde 
støtte  vil  grenen  fortsætte  med  at  gå  fremad. 

Ældste  Frank  E.  Lund. 
Aarhus  grensforstanderskab. 


Odense:  Mandag  den  11.  februar  havde  vi  en  fornøjelig  grens- 
fest;  alle  mødte  med  godt  humør,  og  festen  begyndte  med  en  trylle- 
f orestilling,  der  vakte  stor  jubel;  derefter  var  der  forskellige  andre 
forlystelser  samt  salg  af  forfriskninger,  popcorn  og  hot  dogs.  Til  sidst 
blev  der  holdt  auktion  over  en  flot  frugtkurv  og  nogle  fine  lagkager. 
Som  afslutning  sang  missionærkoret  nogle  smukke  sange.  Tilstede 
ca.  70.  H.  R. 


DAB 

KØBENHAVN:  håndspålæggelse    af    ældste    Jolin 

10.  februar:  Boyd  Nielsen. 

Helge  Ingolf  Andersson,  døbt  af  17.  februar: 

ældste  John  Boyd  Nielsen,   hånds-  Arabella    Elisabeth    Salin,    døbt 

pålæggelse  af  ældste  Alma  D.  An-  af  ældste  Arliss  Jensen,   håndspa- 

dersen.  læggelse  af  ældste  Orval  Skousen. 

Karsten  Just  Salin,  døbt  af  æld- 

Ellen    Højlund   Andersson,    døbt  ste  Orval  Skousen,  hfindspålæggel- 

af      ældste     Alma     D.     Andersen,  se  af  ældste  Arliss  Jensen. 

Vi  ønsker    de    nye    søskende  hjertelig    til  lykke    og  velkommen    i 
Kirken. 

Udelukkelser: 

København:     28.  januar:    Evald  Chr.  Jensen  Munkager. 

Emigrationer: 

Horsens:  Den  11.  januar  emigrerede  Jens  Charles  Hansen,  Anna 
Kirstine  Hansen,  Kirsten  Hansen  og  Ronald  Charles  Hansen  til  Salt 
Lake  City,  Utah. 

Dødsfald: 

København:  Den  12.  februar  døde  William  Robert  Steven  Rohde, 
69  årgammel.    Æret  være  broder  Rohdes  minde! 


Dødsfald  i  Randers. 


Marius  Poulsen. 


Den  26.  februar  1952  døde  broder  Marius 
Poulsen,  69  år  gammel.  Rroder  Poulsen  har 
i  flere  perioder  været  forstander  for  Randers 
gren  og  har  gjort  en  stor  indsats  for  grenen. 
Han  blev  begravet  den  1.  marts  på  Ndr.  Kir- 
kegård, hvor  missionspræsident  Edward  H. 
Sørensen  talte,  en  kvartet  fra  Aarhus  sang 
nogle  aif  vor  kirkes  smukke  sange,  og  broder 
Alex  Nielsen  talte  mindeord  om  broder  Poul- 
sen. Et  stort  følge  overværede  højtidelighe- 
den og  fulgte  med  til  graven,  som  blev  indviet 
af  broder  Alex  Nielsen. 

Æret   være    broder   Poulsens    minde! 

A.  N. 


Missionærforflyttelser : 

19.  februar:    Robert  K.  Higgenson  fra  Esbjerg  til  København. 

Vernon  Hansen  fra  Viborg  til  Esbjerg. 

Paul  C.  Jensen  fra  Aalborg  til  København. 

Rex  C.  Erickson  fra  Aalborg  til  Esbjerg. 

Don  J.  Fife  fra  Nyborg  til  Viborg. 

A ri is s  W.  Jensen  fra  København  til  Nyborg. 

Theodore  Skabelund  fra  Esbjerg  til  Silkeborg. 

Harold  A.  Larsen  fra  Silkeborg  til  Esbjerg. 

25.  februar:    Niels  Petersen  fra  Aarhus  til  Esbjerg. 
Ingeborg  Petersen  fra  Aarhus  til  Esbjerg. 

26.  februar:    Clyde  Cooley  fra  Kolding  til  Aarhus. 
Elmer  Oliversen  fra  Kolding  til  Aarhus. 

Missionæraf  løsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

19.  februar:    Nelson  T.  Lindhardt    efter    sidst    at    have  arbejdet    i 
Aarhus. 

20.  februar:    Arthur  Kinzie  Rulloek  og  Pearl  Eima  Nielsen  Rullock 
efter  sidst  at  have  arbejdet  i  Esbjerg. 

